**PASLAUGŲ SUTARTIS Nr. 1**

**MAITINIMO PASLAUGOS JONAVOS RAIMUNDO SAMULEVIČIAUS PROGIMNAZIJOJE**

2025 m. kovo 12 d.

Jonavos Raimundo Samulevičiaus progimnazija, kodas 190303343, atstovaujama direktoriaus Artūro Jagelavičiaus, veikiančio (-ios) pagal Jonavos Raimundo Samulevičiaus progimnazijos nuostatus, toliau vadinama „Užsakovu”, ir UAB „ORDEN“, kodas 159984999, atstovaujama direktorės Dalios Filimonovos, veikiančios pagal UAB „ORDEN“ nuostatus toliau vadinama „Vykdytoju“, ir toliau kartu vadinami Šalimis, o kiekvienas atskirai – Šalimi, sudarė šią Paslaugų sutartį (toliau – sutartis).

1. **SUTARTIES DALYKAS**

1.1. Vykdytojas įsipareigoja suteikti mokinių, priešmokyklinio amžiaus vaikų ir mokyklos personalo maitinimo paslaugas **(toliau – paslaugos)**, nurodytas techninėje specifikacijoje (sutarties 1 priedas).

1.2. Paslaugų apibūdinimas, kokybės reikalavimai, paslaugų teikimo sąlygos ir kiti reikalavimai paslaugų teikimui nurodyti techninėje specifikacijoje (sutarties 1 priedas).

1.3. Paslaugų teikimo vieta *–*Jonavos Raimundo Samulevičiaus progimnazija, Chemikų g. 140, LT-55217 Jonava.

1. **PASLAUGŲ TEIKIMO TERMINAI**

2.1. Paslaugos pradedamos teikti pasirašius sutartį ir teikiamos iki 2029 m. gruodžio 1 d.

1. **SUTARTIES KAINA IR KAINODAROS TAISYKLĖS**

3.1. Pradinės sutarties vertė yra 748 000,000 (septyni šimtai keturiasdešimt aštuoni tūkstančiai Eur, 00 ct) Eur be pridėtinės vertės mokesčio (toliau – PVM) (PVM sudaro 157080,00 (vienas šimtas penkiasdešimt septyni tūkstančiai aštuoniasdešimt Eur, 00 ct) Eur).

3.2. Priešmokyklinio ugdymo vaikų ir mokinių nemokamo maitinimo kaina (įkainiai) nustatoma vadovaujantis Jonavos rajono savivaldybės administracijos direktoriaus 2024 m. gruodžio 30 d. įsakymu Nr.13B-1327 ,,Dėl Jonavos rajono savivaldybės mokykloms mokinių nemokamam maitinimui skirtiems maisto produktams įsigyti skiriamų lėšų dydžio nustatymo“.

3.4. Mokamo maitinimo kainos (įkainiai) nustatytos mokamo maitinimo patiekalų sąraše (sutarties 2 priedas).

3.5. Mokamą bei nemokamą maitinimą Vykdytojas įsipareigoja teikti sutarties 2 priede nustatytomis kainomis (įkainiais) paslaugų teikimo laikotarpiu iki 2029 m. gruodžio 1 d.

3.6. Sutarčiai taikoma fiksuoto įkainio kainodara. Sutarties 2 ir 3 prieduose nurodyti paslaugų įkainiai nustatyti visam Sutarties galiojimo laikotarpiui ir per visą Sutarties galiojimo laikotarpį negali būti keičiami, išskyrus sutarties 3.7. p. numatytą atvejį, kai įkainiai pakeičiami Jonavos rajono savivaldybės administracijos direktoriaus įsakymu; ir/ar 3.8 p. numatytą atvejį, kai mokamo maitinimo paslaugų įkainiai perskaičiuojami dėl kainų lygio kitimo ir/ar 3.10.p. numatytą atvejį, kai maitinimo paslaugų įkainiai perskaičiuojami pasikeitus pridėtinės vertės mokesčio dydžiui.

3.7. Jonavos rajono savivaldybės administracijos direktoriaus įsakymu pakeitus lėšas, skirtas nemokamam maitinimui skirtų maisto produktų įsigijimui, įkainiai, nurodyti sutarties 3 priede, perskaičiuojami per 10 kalendorinių dienų nuo Jonavos rajono savivaldybės administracijos direktoriaus įsakymo įsigaliojimo dienos, jeigu Jonavos rajono savivaldybės administracijos direktoriaus įsakyme nenurodyta kita perskaičiuotų įkainių taikymo diena. Jeigu Jonavos rajono savivaldybės administracijos direktoriaus įsakyme yra nustatyta įkainių taikymo data, tai nauji įkainiai bus taikomi mokant už paslaugas, suteiktas po Jonavos rajono savivaldybės administracijos direktoriaus įsakyme nurodytos datos.

* 1. Bet kuri Sutarties šalis Sutarties galiojimo metu turi teisę inicijuoti Mokamo maitinimo įkainių (Eur be PVM), nurodytų sutarties 2 priede, (toliau – įkainiai) perskaičiavimą (keitimą) ne anksčiau kaip po 6 (šešių) mėnesių nuo Sutarties įsigaliojimo dienos (jeigu perskaičiavimas jau buvo atliktas – ne anksčiau kaip po 6 (šešių) mėnesių nuo paskutinio perskaičiavimo pagal šį punktą dienos), jeigu Valstybės duomenų agentūros (<https://osp.stat.gov.lt/>) kas mėnesį skelbiamo ūkio subjektams suteiktų paslaugų kainų indekso „Maitinimo ir gėrimų teikimo veikla“ pokytis (k), apskaičiuotas kaip numatyta šioje Sutartyje, yra didesnis kaip 5 procentai. Atlikdamos perskaičiavimą Šalys vadovaujasi Valstybės duomenų agentūros viešai Oficialiosios statistikos portale paskelbtais Rodiklių duomenų bazės duomenimis, iš kitos Šalies nereikalaudamos pateikti oficialaus Valstybės duomenų agentūros ar kitos institucijos išduoto dokumento ar patvirtinimo.
     1. Šalys privalo rašytiniame susitarime nurodyti indekso reikšmę laikotarpio pradžioje ir jos nustatymo datą, indekso reikšmę laikotarpio pabaigoje ir jos nustatymo datą, kainų pokytį (k), perskaičiuotus įkainius,. Perskaičiuoti įkainiai taikomi po to, kai Šalys sudaro susitarimą dėl įkainių perskaičiavimo. Nauji įkainiai apskaičiuojami pagal formulę:

*,*

*kai* a – įkainis (Eur be PVM) (jei jis jau buvo perskaičiuotas, tai po paskutinio perskaičiavimo),

*a1* – perskaičiuotas (pakeistas) įkainis (Eur be PVM),

*k* – pagal ūkio subjektams suteiktų paslaugų kainų indeksą „Maitinimo ir gėrimų teikimo veikla” apskaičiuotas ūkio subjektams suteiktų paslaugų kainų pokytis (padidėjimas arba sumažėjimas) (%), kur “k” reikšmė skaičiuojama pagal formulę:

, (proc.) kur

Indnaujausias – kreipimosi dėl kainos perskaičiavimo išsiuntimo kitai Šaliai datą naujausias paskelbtas ūkio subjektams suteiktų paslaugų kainų indeksas „Maitinimo ir gėrimų teikimo veikla“;

Indpradžia – laikotarpio pradžios datos (mėnesio) ūkio subjektams suteiktų paslaugų kainų indeksas „Maitinimo ir gėrimų teikimo veikla “.

* + 1. Pirmojo perskaičiavimo atveju laikotarpio pradžia (mėnuo) yra Sutarties įsigaliojimo dienos mėnuo. Antrojo ir vėlesnių perskaičiavimų atveju laikotarpio pradžia (mėnuo) yra paskutinio perskaičiavimo metu naudotos paskelbto atitinkamo indekso reikšmės mėnuo;
    2. Skaičiavimams indeksų reikšmės imamos keturių skaitmenų po kablelio tikslumu. Apskaičiuotas pokytis tolimesniems skaičiavimams naudojamas suapvalinus iki vieno (*Valstybės duomenų agentūra pokyčius skelbia apvalindama iki vieno skaitmens po kablelio*) skaitmens po kablelio, o apskaičiuotas įkainis suapvalinamas iki dviejų skaitmenų po kablelio;
    3. Vėlesnis įkainių perskaičiavimas negali apimti laikotarpio, už kurį jau buvo atliktas perskaičiavimas.

3.9. Esant Sutarties 3.7. p., 3.8. p. nurodytoms sąlygoms, suinteresuota šalis raštu kreipiasi į kitą šalį dėl sutarties įkainių perskaičiavimo. Susitarimas padidinti ar sumažinti paslaugų įkainius įsigalioja po susitarimo įsigaliojimo dienos ir taikomas tik toms paslaugoms, kurios bus teikiamos po šalių pasirašyto susitarimo įsigaliojimo dienos.

3.10. Šalys susitaria, kad Sutartyje nurodytas PVM gali kisti (didėti ar mažėti) dėl Lietuvos Respublikos Pridėtinės vertės mokesčio įstatyme (toliau – Įstatymas) nustatyto pridėtinės vertės mokesčio (toliau - PVM) dydžio pasikeitimo. Pasikeitus PVM dydžiui, Sutartyje nurodytas PVM perskaičiuojamas per 10 kalendorinių dienų po Lietuvos Respublikos pridėtinės vertės mokesčio įstatymo, kuriuo keičiasi mokesčio tarifas, įsigaliojimo dienos. PVM perskaičiuojamas atskiru Šalių rašytiniu susitarimu, kuris nuo jo pasirašymo dienos tampa neatskiriama Sutarties dalimi. PVM perskaičiavimas šiuo atveju nelaikomas Sutarties sąlygų keitimu ir taikomas tik toms Paslaugoms, kurios užsakomos po Šalių pasirašyto susitarimo įsigaliojimo dienos.

**4. ATSISKAITYMAI IR MOKĖJIMO TVARKA**

4.1. Galutinė kaina, kuri bus sumokėta Vykdytojui priklausys nuo vykdant sutartį faktiškai suteiktų paslaugų kiekio (apimties).Užsakovas sumokės tik už tas Vykdytojo suteiktas paslaugas, kurios pagal teisės aktus ir pagal sutartį turi būti apmokamos Užsakovo (pvz. kai vaikai/mokiniai teisės aktų numatyta tvarka įgyja teisę gauti nemokamą maitinimą), už kitas (mokamo maitinimo) Vykdytojo suteiktas paslaugas mokės tretieji asmenys savo lėšomis (vaikai, mokiniai, mokinių tėvai, Užsakovo darbuotojai/personalas).

4.2. Užsakovo Vykdytojui mokėtina einamojo mėnesio kaina apskaičiuojama faktiškai einamąjį mėnesį maitintų vaikų/mokinių (pvz. kai vaikai/mokiniai teisės aktų numatyta tvarka įgyja teisę gauti nemokamą maitinimą) skaičių (pagal amžiaus grupę) padauginus iš pietų (jeigu bus reikalinga, ir pusryčių, vakarienės) įkainio vienam mokiniui (pagal amžiaus grupę) ir iš Maisto gaminimo išlaidų 1 asmeniui, nurodyto sutarties priede Nr. 3.

4.3. Mokėjimai atliekami eurais tokia tvarka:

4.3.1. avansinis mokėjimas nenumatytas;

4.3.2. Užsakovas už kiekvieną mėnesį faktiškai suteiktas maitinimo paslaugas, kurios pagal teisės aktus turi būti apmokamos Užsakovo, Vykdytojui apmoka bankiniu pavedimu per 30 kalendorinių dienų nuo PVM sąskaitos faktūros gavimo dienos. PVM sąskaita faktūra gali būti pateikiama apmokėjimui tik, kai suderinamas faktiškai suteiktų maitinimo paslaugų, kurios pagal teisės aktus turi būti apmokamos Užsakovo, aktas. Sąskaitos faktūros teikiamos tik elektroniniu būdu (toliau – elektroninės sąskaitos faktūros). Elektroninės sąskaitos faktūros, atitinkančios Europos elektroninių sąskaitų faktūrų standartą, teikiamos Vykdytojo pasirinktomis priemonėmis. Europos elektroninių sąskaitų faktūrų standarto neatitinkančios elektroninės sąskaitos faktūros gali būti teikiamos tik naudojantis informacinės sistemos SABIS priemonėmis. Viešųjų pirkimų įstatymo 22 str. 3 d. elektroninė sąskaita faktūra suprantama kaip sąskaita faktūra, išrašyta, perduota ir gauta tokiu elektroniniu formatu, kuris sudaro galimybę ją apdoroti automatiniu ir elektroniniu būdu.

4.3.3. Užsakovas numato tiesioginio atsiskaitymo galimybę su sutartyje nurodytais Subtiekėjais tokiomis sąlygomis:

4.3.3.1. Sudarius sutartį, Vykdytojas ne vėliau negu Sutartis pradedama vykdyti, įsipareigoja Užsakovui raštu pateikti tuo metu žinomų Subtiekėjų pavadinimus, kontaktinius duomenis ir jų atstovus. Užsakovas taip pat reikalauja, kad Vykdytojas informuotų apie minėtos informacijos pasikeitimus visu Sutarties vykdymo metu, taip pat apie naujus Subtiekėjus, kuriuos jis ketina pasitelkti vėliau.

4.3.3.2. Užsakovas ne vėliau kaip per 3 darbo dienas nuo 4.3.3.1. punkte nurodytos informacijos gavimo dienos raštu informuoja Subtiekėjus apie tiesioginio atsiskaitymo galimybę. Subtiekėjas, norėdamas pasinaudoti tokia galimybe, raštu pateikia prašymą Užsakovui. Kai Subtiekėjas išreiškia norą pasinaudoti tiesioginio atsiskaitymo galimybe, sudaroma trišalė sutartis tarp Užsakovo, Vykdytojo ir Subtiekėjo, kurioje aprašoma tiesioginio atsiskaitymo su Subtiekėju tvarka, atsižvelgiant į šioje sutartyje ir Subtiekimo sutartyje nustatytus reikalavimus.

4.3.3.3. Vykdytojas turi teisę prieštarauti nepagrįstiems mokėjimams, pateikdamas raštišką tokio prieštaravimo Užsakovui ir Subtiekėjui pagrindimą.

4.3.3.4. Tiesioginio atsiskaitymo su Subtiekėjais galimybė nekeičia Vykdytojo atsakomybės dėl Sutarties įvykdymo.

4.4. Užsakovas turi teisę, bet ne ilgiau kaip iki 2 mėnesių, užlaikyti apmokėjimą už suteiktas maitinimo paslaugas, kurios pagal teisės aktus turi būti apmokamos Užsakovo, tam, kad patikrintų Vykdytojo pateiktas papildomas ataskaitas ar dokumentus, jog įsitikintų jų teisingumu.

**5. SUTARTIES ŠALIŲ TEISĖS IR PAREIGOS**

5.1. Vykdytojas įsipareigoja:

5.1.1. teikti paslaugas Užsakovui pagal sutartį savo rizika bei sąskaita kaip įmanoma efektyviau, įskaitant, bet neapsiribojant, Paslaugų teikimą pagal geriausius visuotinai pripažįstamus profesinius, techninius standartus ir praktiką, panaudojant visus reikiamus įgūdžius ir žinias;

5.1.2. paslaugas teikti laikantis techninėje specifikacijoje (sutarties 1 priede) nurodytomis sąlygomis ir tvarka. Neteikiant paslaugų techninėje specifikacijoje nustatytomis sąlygomis ir tvarka bus laikoma esminiu sutarties pažeidimu;

5.1.3. iki kiekvieno mėnesio 5 d. Užsakovui pateikti suteiktų maitinimo paslaugų, kurios pagal teisės aktus turi būti apmokamos Užsakovo, aktus, o juos Užsakovui suderinus, pateikti sąskaitą faktūrą;

5.1.4. pateikti Užsakovui valstybės institucijų patikrinimo akto kopiją per 10 darbo dienų nuo akto gavimo dienos;

5.1.5. teikti Užsakovui duomenis, informaciją, reikalingą vaikų/mokinių maitinimui organizuoti;

5.1.6. informuoti Užsakovą apie Vykdytojo organizacinės struktūros – juridinio statuso, pobūdžio ar valdymo struktūros pasikeitimus, kai tai gali turėti įtakos paslaugų teikimui;

5.1.7. informuoti Užsakovą apie bet kokias jam žinomas trečiųjų asmenų pretenzijas, reikalavimus, paklausimus, susijusius su šios sutarties objektu ir (ar) Vykdytojo veiksmais, vykdant sutartį;

5.1.8. pasibaigus mokslo metams savo lėšomis valyti kanalizacijos sistemą, jungiančią maisto gaminimo bloką su pirmu kanalizacijos šuliniu;

5.1.9. paslaugų teikimo metu, valgiaraščius keisti tik suderinus su Užsakovu. Paslaugų teikimo metu, sudarant (keičiant) valgiaraščius, pateiktų pagrindinių maisto produktų, t. y. žuvies, mėsos, vištienos, bei varškės produktų kiekio (g.) nuokrypis gali būti ne didesnis kaip 5 procentai;

5.1.10. iki paslaugų teikimo pradžios įsigyti trūkstamą paslaugoms teikti įrangą, atitinkančią technologinius reikalavimus maisto gaminimui, kitą maitinimo paslaugai teikti reikalingą inventorių ir reikmenis, reikalingus technologijos procesui užtikrinti ir paruošimo sąnaudoms mažinti;

5.1.11. iki paslaugų teikimo pradžios pagal poreikį atlikti perduotų patalpų, kuriose bus vykdoma veikla, remontą, atitinkantį higienos reikalavimus;

5.1.12. iki paslaugų teikimo pradžios gauti maisto tvarkymo subjekto patvirtinimo pažymėjimą;

5.1.13. iki paslaugų teikimo pradžios įsigyti ir naudoti elektroninės piniginės bei nemokamo maitinimo apskaitos įrangą;

5.1.14. iki paslaugų teikimo pradžios sudaryti sutartis maisto atliekų bei šiukšlių išvežimui ir kenkėjų kontrolei vykdyti maisto tvarkymo patalpose;

5.1.15. nuo paslaugų teikimo pradžios pradėti organizuoti maisto gamybos procesą ir maitinimo paslaugų teikimą;

5.1.16. užtikrinti iš Užsakovo sutarties vykdymo metu gautos ir su sutarties vykdymu susijusios informacijos konfidencialumą bei apsaugą;

5.1.17. nedelsiant informuoti Užsakovą apie adresų ar kitų juridinių rekvizitų pasikeitimą;

5.1.18. ištaisyti paslaugos teikimo trūkumus per Užsakovo nurodytą protingą terminą. Neištaisius trūkumų laiku, bus laikoma kad tai yra esminis sutarties pažeidimas;

5.1.19. teikti maitinimo paslaugas mokyklos darbo tvarkos taisyklėse numatytu laiku ir nustatytoje vietoje. Neteikiant maitinimo paslaugų nustatytu laiku ir nustatytoje vietoje bus laikoma, kad tai yra esminis sutarties pažeidimas;

5.1.20. ne mažiau kaip 30 proc. naudojamų maisto produktų kiekio (kilogramais, litrais, vienetais) atitiks bent vieną iš šių minimalių aplinkos apsaugos kriterijų:

5.1.20.1 produktai turės ekologiškam produktui išduotą sertifikatą pagal 2018 m. gegužės 30 d. Europos Parlamento ir Tarybos reglamento (ES) 2018/848 dėl ekologinės gamybos ir ekologiškų produktų ženklinimo, kuriuo panaikinamas Tarybos reglamentas (EB) Nr. 834/2007 su visais pakeitimais ir papildymais, reikalavimus;

5.1.20.2. produktai turi atitikti 2012 m. lapkričio 21 d. Europos Parlamento ir Tarybos reglamento (ES) Nr. 1151/2012 dėl žemės ūkio ir maisto produktų kokybės sistemų ir (ar) Lietuvos Respublikos žemės ūkio ministro 2015 m. sausio 7 d. įsakymo Nr. 3D-10 „Dėl žemės ūkio ir maisto produktų saugomų kilmės vietos nuorodų, saugomų geografinių nuorodų ir garantuotų tradicinių gaminių įregistravimo ir kai kurių žemės ūkio ministro įsakymų pripažinimo netekusiais galios“ reikalavimus ir jiems suteikta saugoma geografinė nuoroda ir (ar) saugoma kilmės vietos nuoroda, ir (ar) garantuoto tradicinio gaminio nuoroda (toliau – saugomos nuorodos);

5.1.20.3. produktai turi būti sertifikuoti ženklu „Kokybė“, kaip numatyta Lietuvos Respublikos žemės ūkio ministro 2022 m. gegužės 20 d. įsakymu Nr. 3D-351 „Dėl Nacionalinės maisto kokybės sistemos taisyklių patvirtinimo ir kai kurių žemės ūkio ministro įsakymų pripažinimo netekusiais galios“ (toliau – NKP), ar atitikti Europos Parlamento ir Tarybos reglamento (ES) Nr. 1305/2013 dėl paramos kaimo plėtrai, teikiamos Europos žemės ūkio fondo kaimo plėtrai (EŽŪFKP) lėšomis, kuriuo panaikinamas Tarybos reglamentas (EB) Nr. 1698/2005, 16 straipsnio 1 punkto b dalyje nurodytų lygiaverčių kitų valstybių narių pripažintų maisto produktų kokybės sistemų (toliau – lygiavertės kitų valstybių narių pripažintos maisto produktų kokybės sistemos) reikalavimus;

5.1.20.4. žuvys, moliuskai ir vėžiagyviai turi atitikti bent vieną iš 5.1.20.1-5.1.20.3 papunkčiuose išvardytų minimalių aplinkos apsaugos kriterijų arba būti sertifikuoti pagal tausios žvejybos ar darnios akvakultūros schemas ir paženklinti ekologiniais ženklais, pvz., „Aquaculture Stewardship Council“, „The Marine Stewardship Council“, „Best Aquaculture Practices“ arba kitu lygiaverčiu ekologiniu ženklu.

5.1.21. teikiant maitinimo paslaugas naudojami maisto produktai turi atitikti minimalius aplinkos apsaugos kriterijus, nustatytus maisto produktams pagal 5.1.20 papunktį.

*5.1.20-5.1.21. punktuose esantiems reikalavimams pagrįsti Vykdytojas Užsakovui pareikalavus turės pateikti ekologinės gamybos sertifikatus, skelbiamus TRACES sistemoje, NKP gamintojų sertifikatus, skelbiamus sertifikavimo įstaigų interneto svetainėse, dokumentus, įrodančius, kad produktai yra su saugomomis nuorodomis ir registruoti Europos Komisijos tvarkomame Sąjungos geografinių nuorodų registre arba Sąjungos garantuotų tradicinių gaminių registre, tausios žvejybos ar darnios akvakultūros sertifikatus arba kitus lygiaverčius įrodymus.*

*Vykdytojui nepateikus reikalaujamų dokumentų ar nesilaikant 5.1.20-5.1.21. punktuose esančių reikalavimų,* *Užsakovas turi teisę reikalauti Vykdytojo sumokėti baudą, lygią 500 Eur (bauda gali būti išskaičiuojama iš Vykdytojui mokėtinų sumų) už kiekvieną pažeidimą atskirai. Jeigu Vykdytojas pažeidžia bet kurį* 5.1.20.1-5.1.21. *punktą daugiau nei tris kartus ir jam už kiekvieną pažeidimą yra pritaikyta bauda bei nepateikia reikalaujamų dokumentų, tai laikoma esminiu Sutarties pažeidimu.*

5.2. Užsakovas įsipareigoja:

5.2.1. skirti atsakingą asmenį, kuris kiekvieną dieną Vykdytojui pateiks tą dieną besimaitinančių asmenų, už kurių maitinimą pagal teisės aktus turi apmokėti Užsakovas, skaičių;

5.2.2. garantuoti elektros energijos, vandentiekio, nuotekų ir šilumos tiekimą bei informuoti apie numatomus arba esamus elektros energijos, vandentiekio, nuotekų ir šilumos tiekimo sutrikimus;

5.2.3. užtikrinti iš Vykdytojo sutarties vykdymo metu gautos ir su sutarties vykdymu susijusios informacijos konfidencialumą bei apsaugą;

5.2.4. nedelsiant informuoti Vykdytoją apie adresų ar kitų juridinių rekvizitų pasikeitimą;

5.3. Užsakovas turi teisę:

5.3.1. tikrinti paslaugų teikimo eigą ir kokybę, pareikšti reikalavimus dėl paslaugų trūkumų;

5.3.2. nukrypimus nuo kokybės reikalavimų fiksuoti vienkartinio patikrinimo aktais ir reikalauti per suderintą protingą terminą neatlygintinai pašalinti nurodytus trūkumus;

5.3.3. reikalauti Vykdytojo pateikti maisto gamyboje naudojamų produktų galiojančius ekologinės gamybos patvirtinamuosius dokumentus, sertifikatus produktams ir (arba) perdirbimo veiklai;

5.3.4. taikyti Vykdytojui 500 Eurų dydžio baudą už kiekvieną 5.1.20.1-5.1.21 sutarties punkto pažeidimą.

5.4. Vykdytojas turi teisę remti mokykloje organizuojamus renginius, stovyklas, projektus.

**6. ŠALIŲ ATSAKOMYBĖ**

6.1. Vykdytojas už kiekvieną pavėluotą įsipareigojimų vykdymo dieną moka Užsakovui 0,04% dydžio delspinigius nuo neįvykdytų įsipareigojimų piniginės vertės. Delspinigiai gali būti išskaičiuojami iš Vykdytojui mokėtinų sumų.

6.2. Už kiekvieną uždelstą apmokėti dieną Užsakovas moka Vykdytojui 0,04 % dydžio delspinigius nuo neįvykdytų įsipareigojimų piniginės vertės.

6.3. Baudos ar delspinigių sumokėjimas neatleidžia šalies nuo pareigos atlyginti nuostolius kiek jų nepadengia šioje sutartyje nustatytos baudos ir delspinigiai.

6.4. Tuo atveju, jei sutartis nustatyta tvarka nutraukiama dėl to, kad Vykdytojas padarė esminius sutarties pažeidimus ar kitais numatytais pagrindais dėl Vykdytojo kaltės, Vykdytojas turi atlyginti Užsakovui visus dėl sutarties nutraukimo patirtus nuostolius, kiek jų nepadengia sutartyje numatytos baudos ir delspinigiai. Užsakovo patirti nuostoliai ar išlaidos išieškomi išskaičiuojant juos iš Vykdytojui mokėtinų sumų.

6.5. Sutartį nutraukus dėl Vykdytojo kaltės ar neveikimo ar dėl esminių sutarties sąlygų pažeidimo, be jam priklausančio atlyginimo už atliktas paslaugas, Vykdytojas taip pat neturi teisės į patirtų nuostolių ar žalos kompensaciją.

**7. GINČŲ SPRENDIMO TVARKA**

7.1. Šalys susitaria, kad kiekvienas ginčas sprendžiamas derybų keliu. Jei ginčai negali būti išspręsti derybų keliu, tai Šalys susitaria šiuos ginčus spręsti teisme Lietuvos Respublikos įstatymų nustatyta tvarka.

**8. SUTARTIES NUTRAUKIMO TVARKA**

8.1. Jeigu Vykdytojas neteikia paslaugų techninėje specifikacijoje nurodytomis sąlygomis ir tvarka, ar neteikia maitinimo paslaugų numatytu laiku ir numatytoje vietoje, ar neištaiso paslaugų teikimo trūkumų per Užsakovo nurodytą protingą terminą, ar Užsakovui pareikalavus nepateikia 5.1.20-5.1.21. punktuose nurodytų reikalavimų vykdymą įrodančių dokumentų ar nesilaikant 5.1.20.-5.1.21. punktuose esančių reikalavimų daugiau nei tris kartus ir jei už kiekvieną tokį pažeidimą yra pritaikyta bauda (daro esminius sutarties pažeidimus) arba nevykdo kitų įsipareigojimų pagal sutartį ar vykdo juos netinkamai, Užsakovas prieš 14 kalendorinių dienų raštu pranešęs apie tai Vykdytojui turi teisę vienašališkai nutraukti sutartį ir reikalauti sumokėti baudą, lygią 5 procentams pradinės sutarties vertės, kuri šalių laikoma minimaliais patirtais tiesioginiais nuostoliais, bei reikalauti visų kitų nuostolių atlyginimo tiek, kiek jų nepadengia bauda ir delspinigiai.

* 1. Užsakovas prieš 14 kalendorinių dienų raštu pranešęs apie tai Vykdytojui turi teisę vienašališkai nutraukti Sutartį, jeigu Vykdytojas bankrutuoja arba nepajėgia vykdyti sutartinių įsipareigojimų ir, Užsakovui pareikalavus, nepateikia patikimų įrodymų dėl įmanomo šių įsipareigojimų vykdymo ateityje.
  2. Vykdytojas turi teisę vienašališkai nutraukti Sutartį, jeigu Užsakovas nevykdo savo įsipareigojimų pagal šią Sutartį. Nutraukus Sutartį šiuo pagrindu Vykdytojas turi teisę gauti atlyginimą už suteiktų Paslaugų dalį Sutartyje nustatytomis kainomis ir reikalauti sumokėti baudą, lygią 5 procentams pradinės Sutarties vertės, kuri Šalių laikoma minimaliais patirtais tiesioginiais nuostoliais, bei atlyginti visus kitus nuostolius, kiek jų nepadengia Sutartyje nustatytos baudos ir delspinigiai. Vykdytojas turi pateikti Užsakovui raštišką pranešimą prieš 14 kalendorinių dienų apie Sutarties nutraukimą.
  3. Jeigu Vykdytojas vienašališkai nutraukia Sutartį be Užsakovo kaltės, Užsakovas reikalauja Vykdytojo sumokėti baudą, lygią 5 procentams pradinės sutarties vertės, kuri Šalių laikoma minimaliais patirtais tiesioginiais nuostoliais, bei reikalauja visų kitų nuostolių atlyginimo tiek, kiek jų nepadengia Sutartyje numatyta bauda ir delspinigiai.
  4. Jeigu Užsakovas vienašališkai nutraukia sutartį be Vykdytojo kaltės, Užsakovas sumoka Vykdytojui baudą lygią 5 procentams pradinės sutarties vertės, kuri Šalių laikoma minimaliai patirtais tiesioginiais nuostoliais, ir atlygina visus kitus nuostolius kiek jų nepadengia šioje Sutartyje nustatyta bauda ir delspinigiai išskyrus atvejus nurodytus 8.9.1.-8.9.4. punktuose.
  5. Sutartyje numatytos baudos gali būti išskaičiuojamos iš Vykdytojui mokėtinų sumų.
  6. Abi šalys turi teisę vienašališkai nutraukti Sutartį, pranešusios apie tai kitai Šaliai prieš 14 kalendorinių dienų, jeigu dėl nenugalimos jėgos (force majeure) negali vykdyti savo įsipareigojimų.
  7. Sutartis gali būti nutraukta raštišku abiejų Šalių susitarimu, taip pat kitais LR CK nustatytais pagrindais.
  8. Užsakovas turi teisę vienašališkai nutraukti Sutartį, pranešęs apie tai Vykdytojui prieš 14 kalendorinių dienų, ir reikalauti, jei Sutartis nutraukiama šiuo pagrindu dėl Vykdytojo kaltės, sumokėti baudą, lygią 5 procentams pradinės sutarties vertės, kuri Šalių laikoma minimaliais patirtais tiesioginiais nuostoliais, bei reikalauti visų kitų nuostolių atlyginimo tiek, kiek jų nepadengia Sutartyje numatyta bauda ir delspinigiai, jeigu:
     1. Sutartis buvo pakeista pažeidžiant Lietuvos Respublikos Viešųjų pirkimų įstatymo 89 str.;
     2. paaiškėjo, kad Vykdytojas su kuriuo sudaryta Sutartis, turėjo būti pašalintas iš pirkimo procedūros pagal Lietuvos Respublikos Viešųjų pirkimų įstatymo 46 str. 1 d.;
     3. paaiškėjo, kad su Vykdytoju neturėjo būti sudaryta Sutartis dėl to, kad Europos Sąjungos Teisingumo Teismas procese pagal Sutarties dėl Europos Sąjungos veikimo 258 straipsnį pripažino, kad nebuvo įvykdyti įsipareigojimai pagal Europos Sąjungos steigiamąsias sutartis ir Direktyvą 2014/24/ES;
     4. paaiškėjo LR Viešųjų pirkimų įstatymo 37 straipsnio 9 dalyje, 45 straipsnio 21 dalyje ir (ar) 47 straipsnio 9 dalyje nurodytos aplinkybės.

**9. SUTARTIES GALIOJIMAS**

9.1. Sutartis įsigalioja Užsakovui ir Vykdytojui ją pasirašius, ir galioja iki visų įsipareigojimų įvykdymo ar sutarties nutraukimo.

9.2. Jei bet kuri sutarties nuostata taps ar bus pripažinta visiškai ar iš dalies negaliojančia, tai neturės įtakos kitų sutarties nuostatų galiojimui.

9.3. Nutraukus sutartį ar jai pasibaigus, lieka galioti sutarties nuostatos, susijusios su atsakomybe bei atsiskaitymais tarp Šalių pagal sutartį.

**10. FORCE MAJEURE**

10.1. Šalys neatsakys už dalinį ar visišką prisiimtų įsipareigojimų nevykdymą, jeigu įrodys, kad įsipareigojimų neįvykdė dėl nenugalimos jėgos aplinkybių.

* 1. . Sutarties Šalis, kuri dėl nenugalimos jėgos aplinkybių negali įvykdyti savo įsipareigojimų, privalo nedelsiant, bet ne vėliau kaip per 3 kalendorines dienas nuo aplinkybių atsiradimo ar paaiškėjimo, raštu informuoti apie tai kitą Šalį. Jeigu nenugalimos jėgos aplinkybės užsitęsia ilgiau kaip 1 mėnesį, Šalys gali vienašališkai nutraukti sutartį, pranešusios apie tai kitai Šaliai prieš 14 kalendorinių dienų.
  2. Nenugalimos jėgos aplinkybėmis laikomos aplinkybės, nurodytos Lietuvos Respublikos civilinio kodekso 6.212 straipsnyje ir Atleidimo nuo atsakomybės esant nenugalimos jėgos (force majeure) aplinkybėms taisyklėse, patvirtintose 1996 m. liepos 15 d., Lietuvos Respublikos Vyriausybės nutarimu Nr. 840.

**11. SUBTIEKĖJAI IR JŲ KEITIMO TVARKA**

* 1. Vykdytojas Sutarčiai vykdyti pasitelkia šį (-iuos) žinomą (-us) Subtiekėją (us), nurodytą (-us) pasiūlyme –nepasitelkiama/nežinoma(toliau – Subtiekėjas). Sutarties vykdymo metu, kai Subtiekėjai netinkamai vykdo įsipareigojimus Vykdytojui, taip pat tuo atveju, kai Subtiekėjai nepajėgūs vykdyti įsipareigojimų Vykdytojui dėl iškeltos bankroto bylos, pradėtos likvidavimo procedūros ir pan. padėties, Vykdytojas gali pakeisti Subtiekėjus tokia tvarka:
     1. apie tai jis turi raštu informuoti Užsakovą, nurodydamas Subtiekėjo pakeitimo priežastis, kartu pateikdamas naujų Subtiekėjų Europos bendrąjį viešųjų pirkimų dokumentą (toliau EBVPD) (Pažymų, patvirtinančių VPĮ 46 straipsnyje nurodytų tiekėjo pašalinimo pagrindų nebuvimą, Užsakovas reikalaus tik turėdamas pagrįstų abejonių dėl tiekėjo patikimumo);
     2. gavęs tokį pranešimą, Užsakovas per 5 darbo dienas patikrina Subtiekėjo EBVPD pagal konkurso sąlygų reikalavimus, raštu apie tai praneša Vykdytojui ir kartu su Vykdytoju įformina susitarimą dėl Subtiekėjo pakeitimo.
  2. Sudarius sutartį, tačiau ne vėliau negu Sutartis pradedama vykdyti, Vykdytojas įsipareigoja Užsakovui pranešti kartu su pasiūlymu nenurodytų subtiekėjų pavadinimus, kontaktinius duomenis ir jų atstovus, kuriuos jis ketina pasitelkti vykdant Sutartį. Užsakovas taip pat reikalauja, kad Vykdytojas informuotų apie minėtos informacijos pasikeitimus visu Sutarties vykdymo metu, taip pat apie naujus subtiekėjus, kuriuos jis ketina pasitelkti vėliau ir kurie nebuvo žinomi pasiūlymo pateikimo metu. Kartu su informacija apie naujus subtiekėjus pateikiami ir subtiekėjų Europos bendrieji viešųjų pirkimų dokumentai.
  3. Vykdytojas neturi teisės pasitelkti Subtiekėjų, jeigu apie ketinimą juos pasitelkti nebuvo nurodęs savo pasiūlyme ir Subtiekėjas nėra nurodytas Sutarties 11.1. p. ar neinformavęs Užsakovo pagal Sutarties 11.2. punktą. Vykdytojas, nesilaikęs šiame punkte nurodyto reikalavimo, įsipareigoja sumokėti Užsakovui baudą, lygią 5 % pradinės sutarties vertės, ir atlyginti nuostolius, kiek jų nepadengia sutartyje nustatyta bauda ir delspinigiai.

1. **KONFIDENCIALUMAS**
   1. Konfidencialia informacija pagal šią Sutartį laikoma:
      1. bet kokiu būdu išreikšta informacija (raštu ar elektronine forma), kuri gaunama vykdant šia Sutartimi prisiimtus įsipareigojimus ir kuri yra susijusi su Šalių atliekamomis funkcijomis;
      2. asmens duomenys, elektroniniai dokumentai (duomenų bazės, duomenų failai ir kt.), Sistemų dokumentai, archyvuota informacija ar kiti dokumentai, paruošti Sutarties šalies ar jos darbuotojų, kuriuose yra Sutarties 12.1.1. punkte paminėtos informacijos, ar kurie yra parengti remiantis aukščiau minėta informacija;
   2. Vykdytojas įsipareigoja:
      1. naudotis konfidencialia informacija tik sutartinių įsipareigojimų vykdymo tikslais;
      2. Neskleisti, negarsinti ir neperduoti tretiesiems asmenims bei nenaudoti trečiųjų fizinių ar juridinių asmenų interesams konfidencialios informacijos, kuri bet kokia forma sutartinių įsipareigojimų tikslais buvo gauta iš Užsakovo, Sutarties galiojimo laikotarpiu ir po Sutarties įvykdymo ar jos nutraukimo be išankstinio rašytinio Užsakovo sutikimo, jeigu Lietuvos Respublikos įstatymai bei kiti teisės aktai nenustato kitaip, ir informuoti Užsakovą apie reikalavimą įstatymų nustatyta tvarka atskleisti konfidencialią informaciją;
      3. užtikrinti konfidencialios informacijos apsaugą, t. y. užkirsti galimybę tretiesiems asmenims sužinoti tokią informaciją;
      4. visais atvejais pranešti Užsakovui apie nesankcionuotą konfidencialios informacijos atskleidimą, informacijos saugumo įvykius ir silpnąsias vietas, taip pat nedelsiant informuoti kitą Sutarties šalį apie aukščiau nurodytų nesklandumų pašalinimą.
   3. Pasibaigus Sutarties galiojimui/nutraukus Sutartį, Vykdytojas nedelsiant privalo:
      1. grąžinti konfidencialią informaciją Užsakovui arba sunaikinti pateiktą konfidencialią informaciją
      2. įpareigoti asmenis, kuriems konfidenciali informacija buvo atskleista, sunaikinti ar galutinai ištrinti visas elektronines bylas, pastabas ir kitus dokumentus, kuriuose yra konfidencialios informacijos ar kurie yra parengti remiantis konfidencialia informacija;
      3. patvirtinti Užsakovui šioje dalyje nustatytų įsipareigojimų įvykdymą raštu.
   4. Vykdytojas turi teisę atskleisti konfidencialią informaciją ar jos dalis tik tiems savo darbuotojams, kurie yra susipažinę su konfidencialios informacijos reikalavimais, nustatytais šioje Sutartyje ir teisės aktuose, kurie susiję su duomenų apsauga. Konfidencialios informacijos atskleidimas šioje dalyje nurodytiems asmenims vykdomas pateikiant jiems informaciją pasirašytinai.

**13. ASMENS DUOMENŲ TVARKYMAS**

* 1. Vykdydamos Sutartį Šalys įsipareigoja asmens duomenų tvarkymą vykdyti teisėtai – laikantis Bendrojo duomenų apsaugos reglamento 2016/679 (BDAR), Lietuvos Respublikos asmens duomenų teisinės apsaugos įstatymo ir kitų teisės aktų, reglamentuojančių asmens duomenų tvarkymą.
  2. Šalių atstovų, darbuotojų ar kitų fizinių asmenų, pasitelktų Sutarčiai vykdyti duomenų tvarkymo teisėtumas grindžiamas būtinybe įvykdyti Sutartį arba būtinybe pasinaudoti iš Sutarties kylančiomis teisėmis.
  3. Šalys asmens duomenis saugo ne ilgiau nei to reikalauja duomenų tvarkymo tikslai ar numato teisės aktai, jeigu juose yra nustatytas ilgesnis duomenų saugojimas. Asmens duomenys turi būti saugomi tol, kol iš sutartinių santykių gali kilti pagrįstų reikalavimų arba kiek tai reikalinga Šalių teisėtiems interesams įgyvendinti ir apsaugoti. Nebereikalingi asmens duomenys sunaikinami.
  4. Gali būti tvarkomi šie Šalių vadovų, kitų darbuotojų, atsakingų asmenų ar atstovų, atstovaujančių Šalims, duomenys (I) vardas, pavardė; (II) kontaktiniai duomenys (darbo telefono numeris, darbo elektroninis paštas, darbovietės adresas; (III) užimamos pareigos; (IV) įgaliojimų (atstovavimo) duomenys, įskaitant atstovų asmens kodus, adresus; (V) Šalių vardu ir interesais vykdomas susirašinėjimas, ar kiti duomenys suformuojami Sutarties vykdymo metu.
  5. Tvarkomus duomenis gali gauti: (I) Šalių darbuotojai, atsakingi už Šalių tarpusavio bendradarbiavimą ir ryšių palaikymą, taip pat vykdantys buhalterinės apskaitos, informacinių sistemų priežiūros, verslo rodiklių analitikos ir verslo planavimo funkcijas; (II) informacinių sistemų, kurias Šalys naudoja tarpusavio santykių valdymui, teikėjai ir prižiūrėtojai; (III) mokesčių inspekcija; (IV) bankai; (V) Šalių pasitelkiami kiti asmenys, susiję su Sutarties vykdymu.
  6. Jei Šalys ketina pasinaudoti kitų tolesnių duomenų tvarkytojų paslaugomis, Šalys perduos kitai Šaliai informaciją apie tolesnį duomenų tvarkytoją. Tokiu atveju, Šalys privalo užtikrinti, kad tolesnis duomenų tvarkytojas vykdys bent tuos pačius įsipareigojimus ir įgaliojimus, kuriuos ši Sutartis nustato. Taip pat Šalys supranta, kad jos pačios atsakys už tolesnių duomenų tvarkytojų veiksmus ir neveikimą.
  7. Šalys įsipareigoja tinkamai informuoti visus fizinius asmenis (darbuotojus, įgaliotinius, valdymo organų narius, savo subtiekėjų darbuotojus ir kitus atstovus), kurie bus pasitelkti Sutarčiai su Šalimis vykdyti, apie tai, kad jų asmens duomenys bus arba gali būti perduoti Šalims ir bus arba gali būti Šalių tvarkomi Sutarties vykdymo tikslais; kur ir kiek laiko asmens duomenys bus saugomi, ir kas turės galimybę su jais susipažinti. Šalys pažymi, kad fiziniai asmenys, kurie yra pasitelkti Sutarčiai su Šalimis vykdyti ir išvardinti Sutartyje, yra supažindinti su Sutartyje pateiktais jų asmeniniais duomenimis, ir Šalies nustatyta tvarka tam davė savo sutikimą.
  8. Šalys susitaria, kad po Sutarties nutraukimo ar pasibaigimo, jos sunaikins arba grąžins visus joms patikėtus tvarkyti asmens duomenis pagal Sutartį ir jų kopijas, nebent Europos Sąjungos (ES) ar jų šalies įstatymai nustato reikalavimą saugoti asmens duomenis.

**14. KITOS SUTARTIES SĄLYGOS**

14.1. Sutarties sąlygos gali būti keičiamos vadovaujantis Lietuvos Respublikos Viešųjų pirkimų įstatymo 89 straipsnio nuostatomis. Sutarties sąlygų koregavimas galimas joje numatytomis aplinkybėmis.

14.2. Nei viena iš sutarties Šalių neturi teisės perleisti visų ar dalies teisių ir pareigų pagal šią sutartį jokiai trečiajai šaliai.

14.3. Užsakovas paskiria asmenį, atsakingą už sutarties vykdymą, sutarties ir pakeitimų paskelbimą. Paskirtas asmuo yra apskaitininkė Ramutė Pučkienė tel. Nr. +370 349 65099, el. p.: puckiene@gmail.com

14.4. Jeigu Vykdytojo kvalifikacija dėl teisės verstis atitinkama veikla tikrinama ne visa apimtimi, Vykdytojas įsipareigoja, kad sutartį vykdys tik tokią teisę turintys asmenys.

14.5. Užsakovas ir Vykdytojas patvirtina ir garantuoja, kad jos sutarties pasirašymo momentu teisėtai turi visas teises ir įgalinimus, reikalingus sutartyje jos kompetencijoje esantiems sprendimams priimti ir deramai jų realizacijai užtikrinti, ir už tai visiškai atsako.

14.6. Neatskiriamos šios sutarties dalys yra arba taps:

14.6.1. Techninė specifikacija (1 priedas);

14.6.2. Mokamo maitinimo patiekalų sąrašas (2 priedas);

14.6.3. Pasiūlymas (3 priedas);

14.7. Visa, kas neaptarta šioje sutartyje, reguliuojama Lietuvos Respublikos įstatymais bei kitais teisės aktais.

14.8. Sutartis perskaityta, Šalių suprasta dėl turinio, pasekmių ir, kaip atitinkanti jų valią bei tikruosius ketinimus, priimta ir pasirašyta.

**15. ŠALIŲ ADRESAI IR REKVIZITAI**

|  |  |
| --- | --- |
| **UŽSAKOVAS**  Jonavos Raimundo Samulevičiaus progimnazija | **VYKDYTOJAS**  UAB „ORDEN“ |
| Adresas: Chemikų g. 140, Lt-55217, Jonava  Įstaigos kodas: 190303343  Bankas: Luminor Bank AS  Banko kodas: 40100  Atsiskaitomoji sąskaita: LT024010043900040061  Tel.: +370 349 65099  El. paštas: rsamulevicius.jonava@gmail.com  Pasirašančiojo vardas, pavardė:  Artūras Jagelavičius  Pareigos: direktorius  Parašas ................................................... | Adresas: Darbininkų g. 12, Praulių k., LT-55461 Jonavos raj.  Įstaigos kodas: 159984999  Bankas: AB SEB Bankas  Banko kodas: 70440  Atsiskaitomoji sąskaita:  LT867044060002893515  Tel.: +37067930835  El. paštas: kavine.rojalis@gmail.com  Pasirašančiojo vardas, pavardė:  Dalia Filimonova  Pareigos direktorė  Parašas ..................................................... |